CELEX: 32019D0213(02)
Language: el
Date: 2019-02-06 00:00:00
Title: Εκτελεστική απόφαση της Επιτροπής, της 6ης Φεβρουαρίου 2019, για τη δημοσίευση στην Επίσημη Εφημερίδα της Ευρωπαϊκής Ένωσης του ενιαίου εγγράφου που αναφέρεται στο άρθρο 94 παράγραφος 1 στοιχείο δ) του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, καθώς και των στοιχείων της δημοσίευσης των προδιαγραφών του προϊόντος για ονομασία στον αμπελοοινικό τομέα [Vallegarcía (ΠΟΠ)]

13.2.2019   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  C 57/10
               
            
         ΕΚΤΕΛΕΣΤΙΚΗ ΑΠΟΦΑΣΗ ΤΗΣ ΕΠΙΤΡΟΠΗΣ
         της 6ης Φεβρουαρίου 2019
         για τη δημοσίευση στην Επίσημη Εφημερίδα της Ευρωπαϊκής Ένωσης του ενιαίου εγγράφου που αναφέρεται στο άρθρο 94 παράγραφος 1 στοιχείο δ) του κανονισμού (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, καθώς και των στοιχείων της δημοσίευσης των προδιαγραφών του προϊόντος για ονομασία στον αμπελοοινικό τομέα
         [Vallegarcía (ΠΟΠ)]
         (2019/C 57/09)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1308/2013 του Ευρωπαϊκού Κοινοβουλίου και του Συμβουλίου, της 17ης Δεκεμβρίου 2013, για τη θέσπιση κοινής οργάνωσης των αγορών γεωργικών προϊόντων και την κατάργηση των κανονισμών (ΕΟΚ) αριθ. 922/72, (ΕΟΚ) αριθ. 234/79, (ΕΚ) αριθ. 1037/2001 και (ΕΚ) αριθ. 1234/2007 του Συμβουλίου (1), και ιδίως το άρθρο 97 παράγραφος 3,
         Εκτιμώντας τα ακόλουθα:
         
                     (1)
                  
                  
                     Η Ισπανία υπέβαλε αίτηση για την προστασία της ονομασίας «Vallegarcía» σύμφωνα με το μέρος II τίτλος II κεφάλαιο I τμήμα 2 του κανονισμού (ΕΕ) αριθ. 1308/2013.
                  
               
                     (2)
                  
                  
                     Σύμφωνα με το άρθρο 97 παράγραφος 2 του κανονισμού (ΕΕ) αριθ. 1308/2013, η Επιτροπή εξέτασε την αίτηση αυτή και κατέληξε στο συμπέρασμα ότι πληρούνται οι όροι που προβλέπονται στα άρθρα 93 έως 96, στο άρθρο 97 παράγραφος 1 και στα άρθρα 100, 101 και 102 του εν λόγω κανονισμού.
                  
               
                     (3)
                  
                  
                     Για να καταστεί δυνατή η υποβολή ενστάσεων σύμφωνα με το άρθρο 98 του κανονισμού (ΕΕ) αριθ. 1308/2013, θα πρέπει να δημοσιευθούν στην Επίσημη Εφημερίδα της Ευρωπαϊκής Ένωσης το ενιαίο έγγραφο που αναφέρεται στο άρθρο 94 παράγραφος 1 στοιχείο δ) του εν λόγω κανονισμού και τα στοιχεία της δημοσίευσης των προδιαγραφών του προϊόντος που πραγματοποιήθηκε κατά την προκαταρκτική εθνική διαδικασία για την εξέταση της αίτησης προστασίας της ονομασίας «Vallegarcía»,
                  
               ΑΠΟΦΑΣIΖΕΙ:
         
            Άρθρο μόνο
            Το ενιαίο έγγραφο που συντάχθηκε σύμφωνα με το άρθρο 94 παράγραφος 1 στοιχείο δ) του κανονισμού (ΕΕ) αριθ. 1308/2013 και τα στοιχεία της δημοσίευσης των προδιαγραφών του προϊόντος για την ονομασία «Vallegarcía» (ΠΟΠ) παρατίθενται στο παράρτημα της παρούσας απόφασης.
            Σύμφωνα με το άρθρο 98 του κανονισμού (ΕΕ) αριθ. 1308/2013, η δημοσίευση της παρούσας απόφασης παρέχει το δικαίωμα ένστασης κατά της προστασίας της ονομασίας που αναφέρεται στο πρώτο εδάφιο του παρόντος άρθρου, εντός δύο μηνών από την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 6 Φεβρουαρίου 2019.
            
               
                  Για την Επιτροπή
               
               Phil HOGAN
               
                  Μέλος της Επιτροπής
               
            
         
         
            (1)  ΕΕ L 347 της 20.12.2013, σ. 671.
      
      
         
            ΠΑΡΑΡΤΗΜΑ
            ΕΝΙΑΙΟ ΕΓΓΡΑΦΟ
            
               «VALLEGARCÍA»
            
            
               PDO-ES-02085
            
            
               Ημερομηνία υποβολής της αίτησης: 13.4.2015
            
            1.   Ονομασία προς καταχώριση
            
            Vallegarcía
            2.   Τύπος γεωγραφικής ένδειξης
            
            ΠΟΠ — Προστατευόμενη Ονομασία Προέλευσης
            3.   Κατηγορίες αμπελοοινικών προϊόντων
            
            
                     
                        1.
                     
                     
                        Οίνος
                     
                  4.   Περιγραφή του/των οίνου/-ων
            
            
               
                  Λευκός οίνος
               
            
            Λευκό κρασί με έντονο κίτρινο χρώμα και αρώματα πυρηνόκαρπων, τροπικών φρούτων και λευκών ανθέων μέτριας έως υψηλής έντασης. Στο φόντο έχει αρώματα αρωματικών φυτών — λεβάντας, δενδρολίβανου — και φρυγανισμένη επίγευση. Απαλή, ελαφρώς επιθετική, παχύρρευστη, στρογγυλή, δροσερή και πλούσια γεύση. Ευχάριστο στη μέση του ουρανίσκου με αρώματα πυρηνόκαρπων και μια φρυγανισμένη και ελαφρώς πικρή επίγευση.
            Η τιμή του μέγιστου ολικού αλκοολικού τίτλου πρέπει να βρίσκεται εντός των νόμιμων ορίων σύμφωνα με τη σχετική νομοθεσία της ΕΕ.
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol)
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol)
                     
                     
                        12,5 
                     
                  
                        Ελάχιστη ολική οξύτητα
                     
                     
                        4,1  σε γραμμάρια ανά λίτρο, εκφραζόμενη ως τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο)
                     
                     
                        12,5 
                     
                  
                        Μέγιστος ολικός θειώδης ανυδρίτης (σε χιλιοστόγραμμα ανά λίτρο)
                     
                     
                        160
                     
                  
               
                  Ερυθρός οίνος
               
            
            Ερυθρός οίνος με έντονο κόκκινο χρώμα, με βαθυκόκκινο ή ρουμπινί-βαθυκόκκινο τελείωμα, με καλό χρώμα οίνου. Μέτρια έως υψηλή ένταση, αρώματα κόκκινων φρούτων, μεσογειακής λόχμης και ορυκτών, ή βαλσαμική αίσθηση λεβάντας και αρώματα φρυγανισμένου ξύλου. Ολοκληρωμένη και άνετη γεύση, ισορροπημένη, ελαφρώς τανική.
            Η τιμή του μέγιστου ολικού αλκοολικού τίτλου πρέπει να βρίσκεται εντός των νόμιμων ορίων σύμφωνα με τη σχετική νομοθεσία της ΕΕ.
            Γενικά αναλυτικά χαρακτηριστικά
            
                        Μέγιστος ολικός αλκοολικός τίτλος (σε % vol)
                     
                     
                         
                     
                  
                        Ελάχιστος αποκτημένος αλκοολικός τίτλος (σε % vol)
                     
                     
                        12
                     
                  
                        Ελάχιστη ολική οξύτητα
                     
                     
                        4,2  σε γραμμάρια ανά λίτρο, εκφραζόμενη ως τρυγικό οξύ
                     
                  
                        Μέγιστη πτητική οξύτητα (σε χιλιοστοϊσοδύναμα ανά λίτρο)
                     
                     
                        20
                     
                  
                        Μέγιστος ολικός θειώδης ανυδρίτης (σε χιλιοστόγραμμα ανά λίτρο)
                     
                     
                        150
                     
                  5.   Οινολογικές πρακτικές
            
            α.   
                  Ουσιώδεις οινολογικές πρακτικές
               
            
            
               Πρακτικές διαχείρισης καλλιεργειών
            
            Τα σταφύλια συγκομίζονται εξ ολοκλήρου χειρωνακτικά και τοποθετούνται σε καφάσια. Η πρώτη διαλογή των σταφυλιών γίνεται στον αμπελώνα, κατά την κοπή των βότρεων, και η δεύτερη γίνεται στο τραπέζι διαλογής στην εξέδρα υποδοχής σταφυλιών στο οινοποιείο.
            
               Περιορισμοί σχετικοί με την οινοποιητική διαδικασία
            
            Τα σταφύλια φθάνουν σε επίπεδο πάνω από το άνω στόμιο της δεξαμενής, έτσι ώστε να υπάρχει μηδενική πίεση στις σωληνώσεις και, ως εκ τούτου, τα σταφύλια υποβάλλονται σε λιγότερο επιθετική μεταχείριση.
            Κατά την πλήρωση της δεξαμενής, ο σταφυλοπολτός διέρχεται μέσω σωληνοειδούς εναλλάκτη θερμότητας, όπου η θερμοκρασία μειώνεται. Αυτό αφήνει τις δεξαμενές κρύες για χρονικό διάστημα το οποίο μπορεί να διαφέρει κατά την κρίση της ομάδας οινολόγων, όταν είναι απαραίτητο. Αυτή η προζυμωτική διαβροχή επιτρέπει την εξαγωγή όλων των αρωμάτων των σταφυλιών σε υδαρές διάλυμα και κάνει το χρώμα πιο σταθερό.
            Μετά τη διαδικασία της ψυχρής διαβροχής, τα λευκά σταφύλια συνθλίβονται και το παραγόμενο γλεύκος αφήνεται σε ηρεμία έως ότου φθάσει σε θολότητα 400-800 NTU. Μόλις αρχίσει η ζύμωση, ένα μεταβλητό ποσοστό του γλεύκους μεταφέρεται σε αχρησιμοποίητα βαρέλια από γαλλική δρυ, στα οποία υφίσταται ζύμωση και παλαιώνεται σε οινολάσπη για διάστημα τεσσάρων έως έξι μηνών. Στην αλκοολική ζύμωση των λευκών και των ερυθρών οίνων χρησιμοποιούνται τόσο φυσικοί όσο και επιλεγμένοι ζυμομύκητες. Οι λευκοί οίνοι υφίστανται ζύμωση σε χαμηλές θερμοκρασίες: ελάχ. 15 °C, μέγ. 26 °C. Το ποσοστό γλεύκους που ζυμώνεται σε βαρέλια λαμβάνεται επίσης υπόψη. Οι ερυθροί οίνοι υφίστανται ζύμωση σε ελάχιστη θερμοκρασία 15 °C και μέγιστη θερμοκρασία 30 °C. Οι χρόνοι αποθήκευσης στην δεξαμενή και διαβροχής ποικίλλουν ανάλογα με τις τεχνικές εκτιμήσεις της ομάδας οινολόγων αλλά κυμαίνονται μεταξύ 7 και 28 ημερών.
            Οι ερυθροί οίνοι μεταγγίζονται από το βαρέλι χειρωνακτικά. Τα στέμφυλα εισέρχονται σε πιεστήριο πεπιεσμένου αέρα με τη βοήθεια της βαρύτητας, χωρίς τη χρήση αντλιών, και μεταφέρονται σε μεταχειρισμένα βαρέλια μέχρι τη δοκιμή της γεύσης. Από τη στιγμή που όλα τα είδη οίνου έχουν συλλεχθεί, είτε με ελεύθερη ροή είτε με πίεση, και η μηλογαλακτική ζύμωση έχει ολοκληρωθεί, όλοι οι οίνοι δοκιμάζονται από την επιτροπή οινολόγων και τα διάφορα μείγματα προετοιμάζονται. Στη συνέχεια, υποβάλλονται σε παλαίωση σε βαρέλια από γαλλική δρυ.
            Οι οίνοι υφίστανται παλαίωση στις φιάλες για διαφορετικά χρονικά διαστήματα πριν από τη διάθεσή τους στην αγορά.
            β.   
                  Μέγιστες αποδόσεις
               
            
            
               Ποικιλία Viognier
            
            11 500 kg σταφυλιών ανά εκτάριο
            75 εκατόλιτρα ανά εκτάριο
            
               Ποικιλία Syrah
            
            9 250 kg σταφυλιών ανά εκτάριο
            60 εκατόλιτρα ανά εκτάριο
            
               Ποικιλία Merlot
            
            8 500 kg σταφυλιών ανά εκτάριο
            55 εκατόλιτρα ανά εκτάριο
            
               Ποικιλία Cabernet Sauvignon
            
            8 500 kg σταφυλιών ανά εκτάριο
            55 εκατόλιτρα ανά εκτάριο
            
               Ποικιλία Cabernet Franc
            
            11 500 kg σταφυλιών ανά εκτάριο
            75 εκατόλιτρα ανά εκτάριο
            
               Ποικιλία Petit Verdot
            
            14 600 kg σταφυλιών ανά εκτάριο
            95 εκατόλιτρα ανά εκτάριο
            6.   Οριοθετημένη γεωγραφική περιοχή
            
            Η γεωγραφική περιοχή είναι το γεωτεμάχιο κτηματολογίου 448 στη ζώνη 9 του δήμου Retuerta del Bullaque, που βρίσκεται στην επαρχία της Ciudad Real. Καλύπτει 1 521 εκτάρια.
            7.   Κυριότερη/-ες οινοποιήσιμη/-ες ποικιλία/-ες σταφυλιού
            
            
                         
                     
                     
                        Cabernet Sauvignon
                     
                  
                         
                     
                     
                        Syrah
                     
                  
                         
                     
                     
                        Viognier
                     
                  8.   Περιγραφή του/των δεσμού/-ων
            
            
               Περιβάλλον (φυσικοί και ανθρωπογενείς παράγοντες)
            
            
                        α)
                     
                     
                        «Vallegarcia» είναι η ονομασία μιας κοιλάδας με συγκεκριμένο γεωλογικό υπόστρωμα, που είναι γνωστό ως «Raña del Fresno», και χαρακτηρίζεται από ειδική διαμόρφωση του εδάφους. Ως εκ τούτου, τα σταφύλια που καλλιεργούνται στην περιοχή παρουσιάζουν ορισμένα μοναδικά χαρακτηριστικά (μεγάλη ένταση, αρωματική ποιότητα και επίγευση μεγάλης διάρκειας). Επιπλέον, η υψηλή οξύτητα και το χαμηλό pH των εδαφών της Vallegarcía είναι ασυνήθιστα σε σύγκριση με παρόμοιες κλιματικές περιοχές. Η Vallegarcía είναι αμπέλι φυτεμένο σε έδαφος του οποίου η εδαφολογική ταξινόμηση είναι μοναδική σε σύγκριση με τους άλλους αμπελώνες της Castile-La Mancha. Σε ερευνητικό πρόγραμμα του Πανεπιστημίου της Castile-La Mancha (UCLM), με τίτλο «Wine-growing soils in Castile-La Mancha: influence on the composition of the grape» (Αμπελουργικά εδάφη της Castile-La Mancha: η επίδραση στη σύνθεση του σταφυλιού), τα εδάφη που μελετήθηκαν στην Vallegarcía ταξινομήθηκαν ως Typic Palexerult σύμφωνα με την υπηρεσία ταξινόμησης εδάφους Soil Taxonomy (Προσωπικό έρευνας εδάφους, 2006), ενώ η τάξη Ultisol είναι χαρακτηριστική των εδαφών raña (Vidal et al., 2004). Από τα αμπελουργικά εδάφη που εξετάστηκαν στο ερευνητικό πρόγραμμα, μόνο τρία στην Vallegarcía ανήκουν στην τάξη αυτή. Σύμφωνα με το σύστημα ταξινόμησης του Οργανισμού Τροφίμων και Γεωργίας των Ηνωμένων Εθνών (FAO) (2007), τα P1, P2 και P3 - τα τρία είδη εδάφους που αναλύθηκαν στην έκθεση του UCLM - ταξινομήθηκαν ως Cutanic Alisol (Ferric, Chromic), Cutanic Alisol (Ferric, Skeletic) και Cutanic Alisol (Ferric, Skeletic) αντίστοιχα.
                        Επιπλέον, η υψηλή οξύτητα των εδαφών αντικατοπτρίζεται στα επίπεδα pH των οίνων και στην ισορροπία τους στο στόμα.
                        Η χαμηλή περιεκτικότητα σε ασβέστιο και η υψηλή περιεκτικότητα σε πυρίτιο, σίδηρο και αλουμίνιο δεν αποτελούν σε καμία περίπτωση χαρακτηριστική ιδιότητα των αμπελουργικών εκτάσεων της Castile-La Mancha. Είναι ενδιαφέρον να συγκριθούν τα επίπεδα αυτά με τα επίπεδα των ασβεστολιθικών εδαφών της περιοχής, τα οποία χρησιμοποιούνται συνήθως για την καλλιέργεια αμπέλων. Σύμφωνα με στοιχεία των Amorós et al. (2012β) η περιεκτικότητα του εδάφους της Vallegarcía σε ασβέστιο είναι πολύ διαφορετική από τα επίπεδα που συναντώνται στα καλλιεργήσιμα στρώματα των ασβεστολιθικών εδαφών (10,4 g∙kg-1 έναντι 230 g∙kg-1). Αντίθετα, τα επίπεδα πυριτίου (345,9 g∙kg-1) και σιδήρου (26,5 g∙kg-1) είναι αρκετά υψηλότερα στα εδάφη της οριοθετημένης περιοχής σε σύγκριση με τα αμπελουργικά ασβεστολιθικά εδάφη της Castile-La Mancha (127,5 και 16,65 g∙ kg-1 αντίστοιχα). Τα επίπεδα του αλουμινίου που υπάρχει στο καλλιεργήσιμο στρώμα του ασβεστολιθικού εδάφους είναι περίπου 33,4 g∙kg-1, ενώ στο έδαφος της Vallegaría είναι 57,8 g∙kg-1. Η χαμηλή περιεκτικότητα του εδάφους σε ασβέστιο είναι χαρακτηριστική των οίνων της Vallegarcía και τους προσδίδει διαφορετικό χαρακτήρα από τους άλλους οίνους της Castile-La Mancha.
                        Αξίζει να σημειωθεί η υψηλή μέση ποσότητα στοιχείων που έχουν ταξινομηθεί ως σπάνιες γαίες (δημήτριο, λανθάνιο και νεοδύμιο) στο έδαφος της Vallegarcía (83,5, 44,5 και 36,5 mg∙kg-1 αντίστοιχα) σε σύγκριση με τα μέσα επίπεδα περιφερειακά (57,7, 23,5 και 21,6 mg∙kg-1 αντίστοιχα) και παγκοσμίως (55, 35,5 και 30,5 mg∙kg-1 αντίστοιχα). Σε γενικές γραμμές, τα επίπεδα αυτών των στοιχείων είναι υψηλότερα σε όξινα εδάφη απ’ ό,τι σε ασβεστολιθικά εδάφη (Amorós et al., 2012α).
                     
                  
                        β)
                     
                     
                        Η επιρροή του ποταμού Bullaque και των ρευμάτων που τον τροφοδοτούν, που περιβάλλουν την οριοθετημένη περιοχή, καθώς και η δροσιά των κοιλάδων και η προστασία από τους βόρειους ανέμους την οποία παρέχουν τα βουνά, δημιουργούν ένα μικροκλίμα για τον αμπελώνα, το οποίο μετριάζει τις ακραίες συνθήκες τόσο τον χειμώνα όσο και το καλοκαίρι. Αυτό ευνοεί τη σωστή και πλήρη ωρίμαση των σταφυλιών.
                     
                  
                        γ)
                     
                     
                        Η ευρεία διακύμανση της θερμοκρασίας μεταξύ ημέρας και νύχτας, η οποία οφείλεται στο υψόμετρο της Vallegarcía σε σχέση με τη στάθμη της θάλασσας, σε συνδυασμό με τις υψηλές βροχοπτώσεις της περιοχής σε σχέση με άλλα μέρη της περιφέρειας, συμβάλλει στην άριστη τανική δομή των σταφυλιών, η οποία ενισχύει την καταλληλότητα των οίνων για παλαίωση στο βαρέλι και στη φιάλη.
                     
                  
               Περιγραφή των οίνων
            
            Οι οίνοι Vallegarcía χαρακτηρίζονται από στρογγυλή και απαλή γεύση. Διαθέτουν επίσης εξαιρετική τανική δομή, η οποία τους δίνει εξαιρετική ικανότητα εξέλιξης και διατήρησης με την πάροδο του χρόνου. Μπορούν να επιτύχουν τιμές πολυφαινολών άνω των 50 meq/l και χρωματική ένταση μεγαλύτερη των 12 AU.
            Η ένταση και η αρωματική ποιότητα των οίνων καθορίζεται από έντονα αρώματα μεσογειακής λόχμης (λαδανιά, ερείκη) και βαλσαμικά αρώματα (θυμάρι, δενδρολίβανο, λεβάντα), καθώς και από υψηλό επίπεδο ορυκτών (μαύρος σχιστόλιθος, χαλαζίτες). Αφήνουν πικρή επίγευση στο πίσω μέρος του λαιμού, που παρατείνει τη γεύση του οίνου.
            
               Δεσμός:
            
            Η υψηλή οξύτητα και το χαμηλό pH των εδαφών της οριοθετημένης περιοχής είναι επίσης ασυνήθιστα στοιχεία. Αυτός ο συνδυασμός δίνει στους οίνους πικρή επίγευση στο πίσω μέρος του λαιμού, που παρατείνει τη γεύση του οίνου.
            Η δροσιά των κοιλάδων και η προστασία από τους βόρειους ανέμους, την οποία παρέχουν τα βουνά, έχουν μια μετριαστική επίδραση και βοηθούν τους οίνους να αποκτήσουν τη στρογγυλή και απαλή γεύση τους. Η ευρεία διακύμανση της θερμοκρασίας μεταξύ ημέρας και νύχτας, η οποία οφείλεται στο υψόμετρο της οριοθετημένης περιοχής σε σχέση με τη στάθμη της θάλασσας, σε συνδυασμό με τις υψηλές βροχοπτώσεις, συμβάλλει στην άριστη τανική δομή των σταφυλιών, η οποία επιτρέπει στους οίνους να επιτυγχάνουν τιμές πολυφαινολών άνω των 50 meq/l και χρωματική ένταση μεγαλύτερη των 12 AU.
            Μολονότι η οριοθετημένη περιοχή περιβάλλεται από την περιοχή της ΠΓΕ Castilla, τα χαρακτηριστικά της διαφέρουν σημαντικά από εκείνα της γειτονικής οριοθετημένης περιοχής, λαμβάνοντας υπόψη τα εξής στοιχεία:
            
               Φυσικοί παράγοντες
            
            Το γεωλογικό υπόστρωμα Raña χαρακτηρίζεται από υψηλή οξύτητα και χαμηλό pH, ενώ η δροσιά των κοιλάδων, οι υψηλές βροχοπτώσεις και η προστασία από τους βόρειους ανέμους την οποία παρέχουν τα βουνά, δημιουργούν ένα μικροκλίμα που είναι πολύ διαφορετικό από εκείνο της γειτονικής περιοχής
            Η μεγάλη απόκλιση του pH μεταξύ του επιφανειακού εδάφους και του υπεδάφους, με μέγιστη απόκλιση 4,1 μονάδων στο προφίλ 2 (pH = 8,9 στο Ap και pH = 4,8 στο Btg1), καθώς και η χαμηλή περιεκτικότητα σε ασβέστιο, η υψηλή περιεκτικότητα σε πυρίτιο, σίδηρο και αργίλιο και η παρουσία μεγάλων ποσοτήτων σπάνιων γαιών καθιστούν την Vallegarcía διαφορετική από την υπόλοιπη Castile-La Mancha.
            
               Ανθρωπογενείς παράγοντες
            
            Οι πιο προφανείς διαφορές μεταξύ των μεθόδων παραγωγής των οίνων «Vallegarcía» και εκείνων των γειτονικών περιοχών, οι οποίες καλύπτονται από την ΠΓΕ Castilla, είναι οι εξής:
            
                         
                     
                     
                        Castilla ΠΓΕ
                     
                     
                        Vallegarcía
                     
                     
                        Διαφορές
                     
                  
                        Λευκοί οίνοι
                     
                     
                        ≥9 % vol.
                     
                     
                        ≥12 % vol.
                     
                     
                        Υψηλότερη περιεκτικότητα σε αλκοόλη
                     
                  
                        Ερυθροί οίνοι
                     
                     
                        ≥10 % vol.
                     
                     
                        ≥12 % vol.
                     
                     
                        Υψηλότερη περιεκτικότητα σε αλκοόλη
                     
                  
                        Ερυθροί οίνοι
                     
                     
                        ≤18 meq/l
                     
                     
                        ≤20 meq/l
                     
                     
                        Υψηλότερη πτητική οξύτητα
                     
                  
                        Λευκοί οίνοι
                     
                     
                        ≤16 000  kg/ha
                     
                     
                        ≤11 500  kg/ha
                     
                     
                        Χαμηλότερη παραγωγή ανά εκτάριο
                     
                  
                        Ερυθροί οίνοι
                     
                     
                        ≤16 000  kg/ha
                     
                     
                        ≤14 600  kg/ha
                     
                     
                        Χαμηλότερη παραγωγή ανά εκτάριο
                     
                  
                         
                     
                     
                         
                     
                     
                        >50 meq/l
                     
                     
                        Περισσότερες πολυφαινόλες
                     
                  
                         
                     
                     
                         
                     
                     
                        >12 AU
                     
                     
                        Περισσότερο χρώμα
                     
                  Η περιοχή οριοθετήθηκε βάσει του περιβάλλοντός της (του γεωλογικού υποστρώματος Raña, με την υψηλή οξύτητα και το χαμηλό pH, καθώς και της προστασίας που παρέχουν τα βουνά). Υπάρχει μόνο ένα οινοποιείο το οποίο παράγει οίνο στην περιοχή, το οποίο ανήκει στον αιτούντα.
            Αξίζει να σημειωθεί ότι η οριοθετημένη περιοχή καλύπτει έκταση 1 521 εκταρίων και δεν υπάρχουν άλλα φυτεμένα αμπέλια ή οινοποιεία εκεί, πέραν εκείνων που ανήκουν στον αιτούντα.
            Επιπλέον, άλλοι παραγωγοί μπορούν να χρησιμοποιούν την καταχωρισμένη ονομασία, εφόσον εγκατασταθούν στην οριοθετημένη γεωγραφική περιοχή στο μέλλον, υπό την προϋπόθεση ότι πληρούν τους όρους που καθορίζονται στις προδιαγραφές. Το σενάριο αυτό είναι καθ' όλα βάσιμο, διότι η οριοθετημένη περιοχή καλύπτει έκταση 1 521 εκταρίων και, ως εκ τούτου, υπάρχει χώρος για περισσότερα οινοποιεία.
            9.   Άλλες ουσιώδεις προϋποθέσεις
            
            
               Νομικό πλαίσιο:
            
            Στην εθνική νομοθεσία
            
               Τύπος επιπλέον προϋπόθεσης:
            
            Συσκευασία στην οριοθετημένη γεωγραφική περιοχή
            
               Περιγραφή της προϋπόθεσης:
            
            Οι οίνοι πρέπει να εμφιαλώνονται στην περιοχή παραγωγής διότι, σε όλες τις περιπτώσεις, η διαδικασία παραγωγής ολοκληρώνεται με μια δεύτερη περίοδο παλαίωσης στη φιάλη. Πρόκειται για μία διεργασία αναγωγικής παλαίωσης, η οποία βελτιώνει τον αρωματικό και γευστικό χαρακτήρα των οίνων. Οι οίνοι είναι έτοιμοι για κατανάλωση όταν αποκτήσουν τα οργανοληπτικά χαρακτηριστικά που καθορίζονται για κάθε τύπο οίνου στις προδιαγραφές.
            
               Σύνδεσμος προς τις προδιαγραφές προϊόντος
            
            http://pagina.jccm.es/agricul/paginas/comercial-industrial/consejos_new/pliegos/Pliego_Condiciones_Vallegarcia_20180719.pdf